Paarkümnest eelarvesse sobivast reisipakkumisest sai TripAdvisori järgi kõrgeima hinnangu Hilton Hurghada Plaza. Kui Hurghada ca 170 hotellist asub üks kasutajate hinnangu poolest 10. kohal ja 20.- EURi soodsam koht sada kohta tagapool, siis tundus, et tasus see investeering teha.
#000001
Maandudes rivistutakse peamiselt 2 ritta, vastavalt TezTouri ja NovaToursi büroodele. Mõlema rivi lõpus teavitavad Ahmedid ja Ibrahimid, et viisa piirilt ostes on “shdjes semnatsat, a vot bank tam phjatnatsat”. Kuigi pank asub kümne sammu kaugusel ei viitsi enamus soodusreisijaid selle 2.- või perepeale 8-10.- USD kokkuhoidmiseks kümmet sammu teha, sest pikk järjekord on seistud.
#000003
Tegelikult ei tea paljudel juhtudel isegi hotellitötajad, mis vahe pakettidel on. Üldjuhul sisaldab Ultra All Inclusive ka välismaiseid jooke ning mõnikord teisi lisateenuseid a’la wifi, vesipiip jne. Kuigi viimased tihti muutuvad, võiksid reisikorraldajad (TezTour ja NovaTours, mitte eksperdid) oma pakutud hotellide kohta selle info siiski välja otsida.
#000011
Konteinerreiside esimesel päeval toimub tavaliselt reisikorraldaja müügipäev, milles mõnevõrra kallimalt müüakse pakette, kus peamiseks eeliseks on maakeelne reisijuht. Tänavalt ja basseiniäärest võib mõnikord reisielamusi saada ka odavamalt, kuid TezTouri Veiko jättis väga asjaliku mulje, mistõttu sai otsustatud Kuningate Orus ja linnatuuril siiski ära käia ehk üks basseinipuhkuse päev kalendrist maha tõmmata.
#000013
Tez Touri bussireisist Luxori linna ja Kuningate Orgu saab pikemalt lugeda eraldi postitusest. Kui see midagi õpetas, siis vast kõige rohkem seda, et ühel korralikul puhkusereisil jääb kokkuvõttes meelde rohkem see, mis pingutust nõudis.
#000014